Tamāra Vilerte

Tamāra Vilerte (dzimusi  Omskā) ir starptautiskā lielmeistare šahā, kura šo titulu ieguvusi par uzvaru 2008. gada Pasaules senioru čempionātā sievietēm Bādcvišenānē, Vācijā.Pasaules senioru čempionāts 2008 Tajā pašā gadā viņa izcīnīja sudraba medaļu Eiropas senioru čempionātā Davosā, Šveicē.Eiropas senioru čempionāts 2008
Tāpat Tamāra Vilerte ir divas reizes bijusi Latvijas junioru čempione šahā, kā arī uzvarējusi Latvijas sieviešu šaha čempionātā 1973. gadā.
Tamāra Vilerte ir beigusi Daugavpils Pedagoģisko institūtu (tagad Daugavpils Universitāte).
Pēc profesijas viņa ir bioloģijas skolotāja, taču pārsvarā ir strādājusi par šaha treneri. Viņas brālis Jānis Vilerts (1943 - 2001) ilgus gadus bija Kuldīgas šaha skolas direktors, māsa Benita Vēja (Vilerte) - Latvijas meistare un Rīgas Šaha skolas trenere.

 Nozīmīgākās sacensības 

 1971. gads, 1. vieta Latvijas jauniešu šaha čempionātā.
 1972. gads, 1. vieta Latvijas jauniešu šaha čempionātā.
 1972. gads, dalīta 3.-7. vieta PSRS junioru šaha čempionātā.PSRS junioru čempionāts 1972
 1973. gads, dalīta 1.-2. vieta Latvijas sieviešu šaha čempionātā.
 2007. gads, 6. vieta Pasaules senioru čempionātā sievietēm.Pasaules senioru čempionāts 2007
 2008. gads, 2. vieta Eiropas senioru čempionātā sievietēm.
 2008. gads, 1. vieta Pasaules senioru čempionātā sievietēm.
 2009. gads, 10. vieta Pasaules senioru čempionātā sievietēm.

 Atsauces 

 Ārējās saites 

 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Riga: Avots. 95. - 96. lpp.

Kategorija:1954. gadā dzimušie
Kategorija:Omskas apgabalā dzimušie
Kategorija:Latvijas šahisti
Kategorija:PSRS šahisti
Kategorija:Šaha treneri